सुमेर सिंह दूसरोॅ आदमी सें बात करै में मशगूल छेलै। से ऊ बलेसर रोॅ आवेदन-पत्र लै केॅ आपनोॅ टेबुल पर फाइल रोॅ नीचूं रखी दै छै। बलेसर ई देखी केॅ कि सुमेर सिंह ओकरोॅ आवेदन-पत्र फाइल के नीचू में राखलोॅ छै, ज़रूरे हमरोॅ काम करतै, सोची खुश होय जाय छै। सुमेर सिंह ठीक सें बलेसर केॅ देखले बिना ओकरा हाथ सें बैठै के ईशारा करी दै छै आरो फिरू आपनोॅ बात में मगन होय जाय छै। बलेसर बहुत आशा आरो उम्मीद लै केॅ वहीं बाहर में आवी केॅ बैठी जाय छै। लोग बेद केॅ ऐतेॅ-जैतेॅ देखी केॅ ओकरोॅ विश्वास जमै छै कि यहाँ एत्तेॅ आदमी आवी-जाय रहलोॅ छै, ज़रूरे लोन लेली ऐतेॅ-जैतेॅ हुवै।